ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
குடிசைப் பகுதி மக்களுக்கு வீடுகள்
நிலம் மற்றும் குடியிருப்பு ஆகியவை மாநில விவகாரங்களாகும். பல்வேறு நகரங்கள் மற்றும் சிறு நகரங்களில் வசிக்கும் குடிசைப்பகுதி மக்கள் உட்பட நகர்ப்புற ஏழைகளுக்கான வீட்டுவசதித் திட்டங்களை மாநிலங்கள் மற்றும் யூனியன் பிரதேசங்கள் செயல்படுத்தி வருகின்றன. இருப்பினும், மத்திய வீட்டுவசதி மற்றும் நகர்ப்புற விவகாரங்கள் அமைச்சகம், அனைவருக்கும் வீட்டுவசதி என்னும் தொலைநோக்குடன் மாநிலங்கள் மற்றம் யூனியன் பிரதேசங்களில் வீட்டுவசதி முயற்சிகளுக்கு பிரதமரின் வீட்டு வசதித்திட்டத்தின் , கீழ், மத்திய நிதியை, குடிசைவாசிகள் உட்பட தகுதியுள்ள பயனாளிகளுக்கு வீடு கட்டுவதற்காக வழங்கி வருகிறது. இந்த திட்டம் நான்கு முறைகளில் செயல்படுத்தப்பட்டு வருகிறது. 28.11.2022 நிலவரப்படி, 1.20 கோடி வீடுகள் தகுதி உள்ள நபர்களுக்கு ஒதுக்கப்பட்டுள்ளன. இதற்கான மத்திய அரசின் உதவி ரூ.2.03 லட்சம் கோடியாகும்.
இதில், 64 லட்சத்துக்கும் அதிகமான வீடுகள் கட்டி முடிக்கப்பட்டு பயனாளிகளுக்கு வழங்கப்பட்டுள்ளன. எஞ்சிய வீடுகள் கட்டுமானம் உள்ளிட்ட பல்வேறு நிலைகளில் உள்ளன.
மக்களவையில், இத்தகவலை மத்திய வீட்டு வசதி மற்றும் நகர்ப்புற விவகாரத்துறை இணை அமைச்சர் திரு கவுசல் கிஷோர் எழுத்து மூலம் அளித்த பதிலில் கூறியுள்ளார்.
சுதந்திரத்தின் 75-வது ஆண்டுப் பெருவிழாவின் ஒருபகுதியாக “புதுவகை வேளாண்மை” குறித்த தேசிய பயிலரங்கை நித்தி ஆயோக் ஏப்ரல் 25 அன்று புதுதில்லி விஞ்ஞான் பவனில் ஏற்பாடு செய்திருந்தது.
இந்த பயிலரங்கில் உரையாற்றிய நித்தி ஆயோக் தலைமை நிர்வாக அதிகாரி திரு அமிதாப் காந்த், இயற்கை வேளாண்மை காலத்தின் தேவை என்றார். எனவே இதற்கு அறிவியல் பூர்வமான வழிகளை அடையாளம் காண்பது அவசியம் என்றும் அவர் கூறினார். இதன் மூலம் விவசாயிகளுக்கு நேரடி பயன்களையும், அதிக வருவாயையும் உறுதி செய்ய முடியும் என்று அவர் தெரிவித்தார்.
இந்த நிகழ்ச்சியில் பேசிய மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, சத்தான உணவு கிடைப்பதில் இயற்கை வேளாண்மையின் பங்கு குறித்து எடுத்துரைத்தார். சிறந்த சத்துணவை உறுதி செய்வதில் கால்நடைகளின் முக்கியத்துவத்தையும் அவர் வலியுறுத்தினார்.
வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் பேசுகையில், இயற்கையுடன் இணக்கம், உற்பத்திச் செலவு குறைத்தல், நல்லதரமான பொருட்களையும் விவசாயிகளுக்கு லாபத்தையும் உறுதி செய்தல் ஆகியவற்றில் பணி செய்வதன் மூலம் வேளாண் நடைமுறைகளை அரசு ஊக்கப்படுத்துகிறது என்றார். இயற்கை வேளாண்மை ஊட்டச்சத்துள்ள உணவை அளிக்கிறது என்றும் அவர் கூறினார்.
இந்த பயிலரங்கில் நேரடியாகவும், இணையம் வழியாகவும் 1250-க்கும் அதிகமானோர் பங்கேற்றனர். பிரான்ஸ், ஆஸ்திரேலியா, ஜெர்மனி ஆகிய நாடுகளைச் சேர்ந்த பிரதிநிதிகளும் பங்கேற்றனர்.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1820138
பிரதமர் அலுவலகம்
ஜபல்பூரில் உள்ள புராதன படிக்கட்டுக் கிணறு புத்துயிர் பெற்றுள்ளதற்கு பிரதமர் பாராட்டு
ஜபல்பூரில் தண்ணீர் பாதுகாப்பிற்கான உள்ளூர் முயற்சிகளைப் பாராட்டியுள்ள பிரதமர் திரு நரேந்திர மோடி, ஜபல்பூரில் உள்ள பழமையான படிக்கட்டுக் கிணற்றை புதுப்பித்துள்ள மக்களைப் பாராட்டியுள்ளார்.
மக்களவை உறுப்பினர் திரு ராகேஷ் சிங்கின் ட்வீட்டுக்கு பதிலளிக்கும் விதமாக பிரதமர் வெளியிட்டுள்ள பதிவு வருமாறு:
"மிகவும் பாராட்டுக்குரிய முயற்சி! ஜபல்பூரில் நீர் பாதுகாப்புக்கான பொதுமக்களின் பங்கேற்பு அனைவரையும் ஊக்குவிக்கும்."
PIB Headquarters
இந்தியன் வங்கியின் மேலாண் இயக்குநர் – முதன்மைச் செயல் அலுவலராக திருமதி பத்மஜா சுந்துரு பொறுப்பேற்பு
இந்தியன் வங்கியின் மேலாண் இயக்குநர் மற்றும் முதன்மைச் செயல் அலுவலராக திருமதி பத்மஜா சுந்துரு செப்டம்பர் 21ம் தேதி பொறுப்பேற்றுக் கொண்டார். இவர் இதற்கு முன் மும்பையில் பாரத ஸ்டேட் வங்கியின் துணை மேலாண் இயக்குநராக  பணி புரிந்து வந்தார்.
திருமதி பத்மஜா 1984ம் ஆண்டு பாரத ஸ்டேட் வங்கியில் பணியைத் தொடங்கினார். வங்கிப் பணியின்போது இந்தியாவிலும் அமெரிக்காவிலும் முப்பது ஆண்டுகளாகப் பல்வேறு பொறுப்புகளை வகித்தார். 2014ம் ஆண்டு செப்டம்பர் முதல் 2017ம் ஆண்டு ஆகஸ்ட் வரை அமெரிக்காவில் பாரத ஸ்டேட் வங்கியின் இந்தியத் தலைவராக பணிபுரிந்துள்ளார்.
-------
ரெசின்
(Visitor Counter : 86
ஜல்சக்தி அமைச்சகம்
நாட்டின் 50% கிராமங்களில் திறந்தவெளியில் மலம் கழிக்காத நிலை
தமிழ்நாட்டில் 97.8% கிராமங்களில் முறையான கழிவறை வசதிகள்
இரண்டாவது கட்ட கிராமப்புற தூய்மை இந்தியா இயக்கத்தின் கீழ் திறந்தவெளியில் மலம் கழிக்காத நிலையை நாட்டின் 50% கிராமங்கள் எட்டியுள்ளன. தமிழ்நாட்டில் 97.8% கிராமங்கள் இந்த நிலையை அடைந்துள்ளன. தெலங்கானாவின் அனைத்து கிராமங்களும், கர்நாடகாவில் 99.5% கிராமங்களும், உத்தரப் பிரதேசத்தில் 95.2% கிராமங்களும் திறந்தவெளியில் மலம் கழிக்காத நிலைக்கு முன்னேறியுள்ளன.
யூனியன் பிரதேசங்களைப் பொருத்தவரை அந்தமான் நிக்கோபார் தீவுகள், தாத்ரா நாகர் ஹவேலி, டாமன் டையு மற்றும் லட்சத்தீவுகள் ஆகியவை 100% இலக்கை எட்டியுள்ளன. இந்த மாநிலங்களும், யூனியன் பிரதேசங்களும் சிறப்பாக செயல்பட்டு போற்றத்தக்க முன்னேற்றத்தை அடைந்திருப்பதோடு, இவற்றின் முயற்சிகள், தேசிய அளவில் 50% கிராமங்கள் என்ற இலக்கை அடைவதற்கு முக்கிய காரணியாக அமைந்துள்ளன.
இந்த கிராமங்களில் திறந்த வெளியில் மலம் கழிக்காத நிலை ஏற்படுத்தப்பட்டிருப்பதோடு, திட அல்லது திரவக் கழிவு மேலாண்மை அமைப்புமுறையும் அமல்படுத்தப்படுகின்றது. இதுவரை 2.96 லட்சம் கிராமங்கள் இந்த நிலையை எட்டியுள்ளதன் மூலம் 2024-25-க்குள் இரண்டாவது கட்ட கிராமப்புற தூய்மை இந்தியா இயக்கத்தின் லட்சியங்களை அடையும் உத்வேகம் கிடைத்துள்ளது.
2014-15 முதல் 2021-22 வரை கிராமப்புற தூய்மை இந்தியா இயக்கத்திற்காக மத்திய அரசு ரூ. 83,938 கோடியை ஒதுக்கியது. 2023-24இல் இந்த இயக்கத்திற்காக ஒதுக்கப்பட்ட தொகை ரூ. 52,137 கோடியாகும். இது தவிர 15-வது நிதிக் குழுவின் ஒதுக்கீட்டுத் தொகையும் இந்த இயக்கத்திற்கு வழங்கப்படுவது, குறிப்பிடத்தக்கது.
-----
AD/BR/KPG
(Visitor Counter : 141
சட்டம் மற்றும் நீதித்துறை அமைச்சகம்
உயர் நீதிமன்றங்களில் நீதிபதிகள் நியமனம்
கடந்த நான்காண்டுகளில் உயர் நீதிமன்றங்களுக்கு நீதிபதிகள் நியமனம் செய்யப்பட்ட விவரங்களைக் காட்டும் அறிக்கை, இணைப்பு-A உடன் இத்துடன் இணைக்கப்பட்டுள்ளது. உயர் நீதிமன்ற நீதிபதிகள் நியமனம் இந்திய அரசியலமைப்பின் 217 மற்றும் 224 வது பிரிவுகளின் கீழ் செய்யப்படுகிறது, இதில் எந்த சாதி அல்லது நபர்களுக்கு இடஒதுக்கீடும் வழங்கவில்லை. எனவே சாதி/வகை வாரியான தரவு எதுவும் மத்தியில் பராமரிக்கப்படவில்லை.
உயர் நீதிமன்றங்களில் அனுமதிக்கப்பட்ட 1104 நீதிபதிகளின் எண்ணிக்கைக்கு எதிராக, 700 நீதிபதிகள் பணிபுரிந்து வருகிறார்கள். 404 இடங்கள் காலியாக உள்ளன. உயர் நீதிமன்றங்களில் தற்போதைய நீதிபதிகளின் எண்ணிக்கை மற்றும் காலியிடங்களின் விவரங்கள் இணைப்பு-B இல் தரப்பட்டுள்ளது. தற்போது, 171 பரிந்துரைகள் அரசு மற்றும் உச்ச நீதிமன்ற கொலீஜியம் இடையே பல்வேறு நிலைகளில் செயலாக்கத்தில் உள்ளன. உயர் நீதிமன்றங்களில் காலியாக உள்ள 233 பணியிடங்கள் தொடர்பாக உயர்நீதிமன்ற கொலீஜியத்தின் மேலும் பரிந்துரைகள் இன்னும் பெறப்படவில்லை.
உயர் நீதிமன்றங்களில் உள்ள காலிப் பணியிடங்களை நிரப்புவது என்பது நிர்வாக மற்றும் நீதித்துறைக்கு இடையே ஒரு தொடர்ச்சியான, ஒருங்கிணைந்த மற்றும் கூட்டுச் செயலமுறை ஆகும். இதற்கு மாநில மற்றும் மத்திய அளவில் உள்ள பல்வேறு அரசியலமைப்பு அதிகாரிகளிடமிருந்து ஆலோசனை மற்றும் ஒப்புதல் தேவைப்படுகிறது. தற்போதுள்ள காலியிடங்களை விரைவாக நிரப்புவதற்கு அனைத்து முயற்சியும் மேற்கொள்ளப்படுகிறது; ஓய்வு பெறுதல், ராஜினாமா செய்தல் அல்லது நீதிபதிகள் பதவி உயர்வு மற்றும் நீதிபதிகளின் எண்ணிக்கை அதிகரிப்பு காரணமாக உயர் நீதிமன்றங்களில் நீதிபதிகளின் காலியிடங்கள் தொடர்ந்து அதிகரித்து வருகின்றன.
இணைப்புகளின் படி சென்னை உயர் நீதிமன்றத்தில் நீதிபதிகள் நிலவரம் வருமாறு :
சென்னைநீதிமன்றத்தில் 2018- ல் 8 நீதிபதிகளும், 2019-ல் ஒருவரும் , 2020-ல் 10 பேரும் , 2021-ல் 5 நீதிபதிகளும் நியமனம் செய்யப்பட்டனர்.
சென்னை உயர் நீதிமன்றத்தில்
அனுமதிக்கப்பட்ட நீதிபதிகள் எண்ணிக்கை
நிரந்தர இடங்கள்: 56
கூடுதல் இடங்கள்:19
மொத்தம்: 75
தற்போது பணியில் உள்ள நீதிபதிகள் எண்ணிக்கை:
நிரந்தர இடங்கள்: 44
கூடுதல் இடங்கள்:15
மொத்தம்: 59
நீதிபதிகள் பதவி காலியிடங்கள்:
நிரந்தர இடங்கள்: 12
கூடுதல் இடங்கள்:4
மொத்தம்: 16
இத்தகவலை மத்திய சட்டம் மற்றும் நீதித் துறை அமைச்சர் கிரண் ரிஜிஜு இன்று மாநிலங்களவையில் தெரிவித்தார்.
மேலும் விவரங்களுக்கு இந்த ஆங்கிலச் செய்திக்கு குறிப்பைக் காணவும் https://pib.gov.in/PressReleasePage.aspx?PRID=1807612
(Visitor Counter : 1179
உள்நாட்டு விமானப் போக்குவரத்து அமைச்சகம்
விமான பாதுகாப்பு கலாச்சார வார நிகழ்ச்சிகளுக்கு சிவில் விமானப் போக்குவரத்து பாதுகாப்பு அமைப்பு  ஏற்பாடு செய்துள்ளது
சிவில் விமானப் போக்குவரத்து அமைச்சகத்தின்  கீழ் செயல்படும் சிவில் விமானப் போக்குவரத்துப் பாதுகாப்பு அமைப்பு  புதுதில்லியில் உள்ள அதன் தலைமையகத்தில் விமானப் பாதுகாப்பு கலாச்சார வாரத்தை தொடங்கியுள்ளது. இது 2023 ஆகஸ்ட் 5-ம் தேதி வரை நீடிக்கும். 'விமானப் பாதுகாப்பு கலாச்சார வாரத்தின்' கருப்பொருள் "பாருங்கள், சொல்லுங்கள், பாதுகாக்கும் முயற்சியைச் செய்யுங்கள்"  என்பதாகும்.
இது தொடர்பாக பிசிஏஎஸ் தலைமை இயக்குநர் திரு சுல்பிகர் ஹசன் செய்தியாளர்களிடம் பேசுகையில், பயணத்தின் போது பயணிகள் எடுத்துச் செல்லக்கூடாத தடைசெய்யப்பட்ட பொருட்கள் குறித்து விழிப்புணர்வை ஏற்படுத்துவதே இந்த விமானப் பாதுகாப்பு கலாச்சார வார நிகழ்ச்சியின் முக்கிய நோக்கம் என்றார்.
அடுத்த ஒன்றரை ஆண்டுகளில் அனைத்து முக்கிய விமான நிலையங்களிலும் உடல் ஆய்வுக் கருவிகளை  படிப்படியாக அறிமுகப்படுத்த அரசு உறுதிபூண்டுள்ளது என்று அவர் தெரிவித்தார். பல்வேறு விமான நிலையங்களில் பாதுகாப்புத் திறனை அதிகரிப்பதன் மூலம் வரவிருக்கும் பண்டிகை காலத்தில் பயணிகள் சுமூகமான பயணத்தை மேற்கொள்வார்கள் என்று அவர் நம்பிக்கை தெரிவித்தார்.
இந்தியாவின் 131 விமான நிலையங்கள் வழியாக தினசரி சராசரியாக 10 லட்சம் பயணிகள் பயணிக்கின்றனர். பாதுகாப்பு சோதனைச் சாவடிகளில் சுமார் 11,000 சோதனையாளர்கள்  பணியமர்த்தப்பட்டுள்ளனர். அவர்கள் ஒவ்வொரு நாளும் சுமார் 5 லட்சம் பயணிகளையும் 9 லட்சம் கைப்பைகளையும் பரிசோதிக்கின்றனர்.
ஏவியேஷன் செக்யூரிட்டி வீக் எனப்படும் இந்த விமானப் பயண பாதுகாப்புக் கலாச்சார வாரத்தின்' போது பல்வேறு நடவடிக்கைகளை மேற்கொள்ள பிசிஏஎஸ் திட்டமிட்டுள்ளது:
புள்ளியியல் மற்றும் திட்ட அமலாக்கம் அமைச்சகம்
இந்தியாவில் வேலைவாய்ப்பு குறித்த தரவுகள் வெளியீடு
இந்தியாவில் வேலைவாய்ப்பு குறித்த தரவு அறிக்கையைத் தேசிய தரவுகள் அலுவலகம் வெளியிட்டுள்ளது. கடந்த 2017 செப்டம்பர் முதல் 2020 ஏப்ரல் வரையிலான காலத்திற்கு வெளியிடப்பட்டுள்ள இந்த அறிக்கை, தேர்ந்தெடுக்கப்பட்ட அரசு முகமைகளில் இருக்கும் நிர்வாக ஆவணங்களின் அடிப்படையில் தயாரிக்கப்பட்டுள்ளது. இது தொடர்பான விரிவான தகவல்களுக்கு :
https://pib.gov.in/PressReleasePage.aspx?PRID=1634219
-----
(Visitor Counter : 116
பழங்குடியினர் நலத்துறை அமைச்சகம்
இந்தியப் பழங்குடியினரின் ஆடி மகோத்சவம் புதிய உச்சங்களைத் தொட்டுள்ளது: 40,000 பழங்குடிக் கைவினைஞர்கள் பயனடைந்துள்ளனர்
பழங்குடியினர் தங்களின் உற்பத்திப் பொருட்கள் குறித்து வாடிக்கையாளர்களுடன் நேரடியாகக் கலந்து பேசி விற்பனை செய்து வருவாயை அதிகரிக்கவும், நல்வாழ்வைப் பெறவும் ஆடி மகோத்சவ் என்பது ஒரு முயற்சியாகும். பழங்குடியின விவகாரங்கள் அமைச்சகம் நாடு முழுவதும் சந்தை வாய்ப்புகளை இதன் மூலம் அளிக்கிறது.
2018-ல் 5 இடங்களில் நடத்தப்பட்ட ஆடி மகோத்சவம் இந்த ஆண்டின் முதல் காலாண்டில் ரூர்கேலா, பாட்னா, ஜெய்ப்பூர், மும்பை, புதுச்சேரி, கோவா உள்ளிட்ட 12 இடங்களில், நடத்தப்பட உள்ளன.
இந்த ஆண்டு ஆடி மகோத்சவம் மூலமாக சுமார் 14,000 பழங்குடியினக் குடும்பங்களும் சுமார் 40,000 பழங்குடிக் கைவினைஞர்களும் கூடுதல் வருவாயைப் பெற்றிருப்பதோடு நல்ல வாழ்க்கை நிலைமையை அடைந்துள்ளனர். மகோத்சவங்கள் நடந்த காலத்தில் 18 கோடி ரூபாய்க்கும் அதிகமான பரிவர்த்தனைகள் நடைபெற்றுள்ளன.
இது தவிர, பழங்குடியினர் கூட்டுறவு சந்தை மேம்பாட்டுக் கூட்டமைப்பு, 28 இடங்களில் கண்காட்சிகளை அமைத்து பங்கேற்றதோடு ரூ.110.58 லட்சம் மதிப்புக்கு பொருள் விற்பனை செய்துள்ளது.
-------------
(Visitor Counter : 169
சுகாதாரம் மற்றும் குடும்ப நலத்துறை அமைச்சகம்
இரத்த சோகை முக்த் பாரத் ரத்த சோகை இல்லா பாரதம்: தமிழக நிலவரம்
நாடாளுமன்றத்தின் மக்களவையில் கேள்வி ஒன்றுக்கு எழுத்துபூர்வமாக பதிலளித்த மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார், கீழ்காணும் தகவல்களை வழங்கினார்.
ரத்த சோகை இல்லா பாரதம் எனும் திட்டம் 2018-ஆம் ஆண்டு, இந்திய அரசு அறிமுகப்படுத்தியது, பெண்கள், குழந்தைகள் மற்றும் இளம் பருவத்தினர் போன்ற நோய்களால் பாதிக்கப்படக்கூடிய வயதினருக்கு ரத்தச் சோகையைக் குறைக்க, தடுப்பு மற்றும் குணப்படுத்துவதற்கான வழிமுறைகள் இது வழங்குகிறது.
தேசிய குடும்ப சுகாதார ஆய்வு 5-ன்  படி ஆறு குழுக்களிடையே இரத்த சோகையின் பாதிப்பு வருமாறு: ஆண்களில் 25.0 சதவீதம்  மற்றும் பெண்களில் 57.0 சதவீதம் , வளரிளம் ஆண்களில் 31.1 சதவீதம்  , வளரிளம் இளம்பெண்களில் 59.1 சதவீதம், கர்ப்பிணிப் பெண்களில்  52.2 சதவீதம் மற்றும் குழந்தைகளில்  67.1 சதவீதம்.
தமிழ்நாட்டைப் பொறுத்தவரை தேசிய குடும்ப சுகாதார ஆய்வு-5-ன் படி, 6-59 மாதங்கள் வரையிலான குழந்தைகளில் 57.4 சதவீதம், 15-49 வயது கர்ப்பிணிப் பெண்களிடையே 53.6 சதவீதம், 15-49 வயது கர்ப்பிணி பெண்களிடையே 48. 3 சதவீதம், 15-49 வயதுடைய பெண்கள் இடையே 53.4 சதவீதம், வளரிளம் பெண்களிடையே  52.9 சதவீதம் மற்றும் வளரிளம் ஆண்களிடையே  24.6 சதவீதம் ரத்த சோகை நிலவியது.
தமிழ்நாட்டைப் பொறுத்தவரை தேசிய குடும்ப சுகாதார ஆய்வு-4-ன் படி, 6-59 மாதங்கள் வரையிலான குழந்தைகளில் 50.7 சதவீதம், 15-49 வயது கர்ப்பிணிப் பெண்களிடையே 55.4 சதவீதம், 15-49 வயது கர்ப்பிணிப் பெண்களிடையே 44. 4 சதவீதம், 15-49 வயதுடைய பெண்கள் இடையே 55 சதவீதம், வளரிளம் பெண்களிடையே  54.2 சதவீதம் மற்றும் வளரிளம் ஆண்களிடையே  26 சதவீதம் ரத்த சோகை நிலவியது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1795421
----
(Visitor Counter : 571
சிறுபான்மையினர் நலன் அமைச்சகம்
புதிய இலக்கு திட்டம்
மக்களவையில் கேள்வி ஒன்றுக்கு மத்திய சிறுபான்மையினர் விவகாரத்துறை அமைச்சர் திரு. முக்தர் அப்பாஸ் நக்வி இன்று எழுத்துபூர்வமாக தாக்கல் செய்த பதிலில் கூறியதாவது:
நயி மன்சில் என்ற புதிய இலக்கு திட்டத்தின் கீழ் கடந்த 2020-21ம் நிதியாண்டில் 1965 பேர் திறன் மேம்பாட்டு பயிற்சி பெற்றுள்ளனர். இத்திட்டம் அமல்படுத்தப்பட்டதில் இருந்து இதுவரை மொத்தம் 93,485 பேர் திறன் மேம்பாட்டு பயிற்சி பெற்றுள்ளனர்.
2020-21ம் ஆண்டில் சிறுபான்மையினத்தை சேர்ந்த 834 பெண்கள் பயிற்சி பெற்றுள்ளனர். முந்தைய ஆண்டுகளில் பயிற்சி பெற்றவர்கள் உட்பட மொத்தம் 2059 பெண்கள் 2020-21ம் நிதியாண்டில் வேலை வாய்ப்பு பெற்றுள்ளனர். இத்திட்டம் அமல்படுத்தப்பட்டதில் இருந்து 39,635 பெண்கள் திறன் மேம்பாட்டு பயிற்சி பெற்றுள்ளனர்.
சிறப்பு சேவைகள் மற்றும் கட்டுரைகள்
இந்தியா-இஸ்ரேல் சிறப்புமிக்க கிராமங்களுக்கு 150 கிராமங்கள் தெரிவு செய்யப்படவுள்ளதாக மத்திய வேளாண் மற்றும் விவசாயிகள் நல அமைச்சகத்தின் கூடுதல் செயலாளர் டாக்டர் அபிலக்ஷ் லிக்கி தெரிவித்துள்ளார்
சிறு மற்றும் விளிம்புநிலை விவசாயிகள் பயனடைய தொழில்நுட்ப முன்னேற்றங்கள் பரவலாக கொண்டு செல்லப்படவேண்டும் என்றும் டாக்டர் அபிலக்ஷ் லிக்கி கூறியுள்ளார்
சிறு மற்றும் விளிம்புநிலை விவசாயிகள் பயடைவதற்கான 29 சிறப்புக்குரிய மையங்களை சுற்றியிருக்கும் கிராமங்களில் காய்கறிகள் தொடர்பான தொழில்நுட்ப செயல் விளக்கங்கள் பரவலாக கொண்டு செல்லப்படுவதை சம்பந்தப்பட்டவர்கள் உறுதி செய்ய வேண்டும் என்று வேளாண் மற்றும் விவசாயிகள் நல அமைச்சகத்தின் கூடுதல் செயலாளர் டாக்டர் அபிலக்ஷ் லிக்கி தெரிவித்துள்ளார். தமிழ்நாட்டின் திண்டுக்கல் மாவட்டம், ரெட்டியார் சத்திரம் கிராமத்தில் உள்ள காய்கறிகளுக்கான இந்தியா- இஸ்ரேல் சிறப்பு மையத்தை பார்வையிட்ட போது, அவர் இவ்வாறு கூறினார்.
விவசாயிகளுடன் கலந்துரையாடிய டாக்டர் லிக்கி, இஸ்ரேல் தொழில்நுட்பங்கள் மற்றும் நடைமுறைகள் இந்த சிறப்பு மையங்களில் இருந்து பரவலாக்கப்பட்டதன் அடிப்படையில், இந்த மையங்கள் செயல்படும் இடங்களை சுற்றியுள்ள 150 கிராமங்கள், இந்தியா- இஸ்ரேல் சிறப்பு கிராமங்கள் திட்டத்தின் கீழ் அடையாளம் காண முடிவு செய்யப்பட்டுள்ளது என்றார். இந்திய சுதந்திரத்தின் 75-வது ஆண்டினையொட்டி முதல் ஆண்டில் 75 கிராமங்களுடன் இது தொடங்கப்படும் என்றார். இந்தியா- இஸ்ரேல் சிறப்பு கிராமங்கள் திட்டத்தின் கீழ் 75 கிராமங்களை தத்தெடுத்துகொள்ள 13 சிறப்பு மையங்கள் தெரிவுசெய்யப்பட்டுள்ளன. இந்தியா- இஸ்ரேல் சிறப்பு கிராமங்கள் திட்டம் மூன்று விஷயங்களில் கவனம் செலுத்தும்: 1) நவீன வேளாண் கட்டமைப்பு மற்றும் தொழில் நுட்பங்கள், 2) திறன் கட்டமைப்பு, 3) சந்தை இணைப்பு.
இந்தியா- இஸ்ரேல் வேளாண் பணித்திட்டத்தின் கீழ் இரு நாடுகளும் பரஸ்பரம் அமலாக்கத்திற்கு ஒப்புகொண்ட செயல்பாடுகள் அடிப்படையில் அவ்வப்போது செயல்திட்டங்கள் உருவாக்கப்படும் என்றும் டாக்டர் லிக்கி கூறினார். தொழில்நுட்பங்கள் இஸ்ரேலின் நிபுணர்கள் மூலம் வழங்கப்பட்டுள்ளன. தொழில்நுட்பங்களின் செயல் விளக்கத்திற்கான கட்டமைப்பை உருவாக்குவதற்கு வேளாண் மற்றும் விவசாயிகள் நல அமைச்சகத்தின் தோட்டக்கலை வளர்ச்சிக்கான இயக்கம் நிதியுதவி அளிக்கும். இஸ்ரேல் தொழில்நுட்பங்கள் அடிப்படையில் சிறப்பு மையங்கள் பல்வேறு மாநிலங்களில் அமைக்கப்படவுள்ளன. தோட்டக்கலை துறையில் நவீன தொழில்நுட்பங்களின் செயல்விளக்கம் மற்றும் பயிற்சி மையங்களாக இவைசெயல்படும். பாதுகாக்கப்பட்ட சாகுபடிக்கு பழங்கள் மற்றும் காய்கறி நாற்றுக்களை நடுவதற்கான பொருட்களை இந்த மையம் வழங்கும்.
பாதுகாக்கப்பட்ட சாகுபடி மற்றும் திறந்தவெளியில் காய்கறி உற்பத்திக்கு நவீன தொழில்நுட்பங்களை ஏற்றுக்கொள்வது குறித்து துறைசார் அலுவலர்கள், விவசாயிகள், தமிழ்நாடு மற்றும் இதர மாநிலங்களின் பள்ளி, கல்லூரி மாணவர்கள் திண்டுக்கல் சிறப்பு மையத்தில் பயிற்சி பெற்றுள்ளனர். சுயவேலைவாய்ப்பு, தொழில்நுட்பம் பற்றிய விழிப்புணர்வு ஏற்படுத்துதல் ஆகியவை பற்றி மக்களை ஊக்குவிப்பதற்கான திறன்மேம்பாட்டு பயிற்சிகளையும் இந்த மையம் வழங்குகிறது. இது ஏராளமான இளைஞர்களை விவசாயத்தை நோக்கி ஈர்த்துள்ளது.
தண்ணீரை சிக்கனமாக பயன்படுத்துவதற்கான சொட்டுநீர் பாசனமுறை, காய்கறிகளுக்கு பாதுகாக்கப்பட்ட சாகுபடி, காய்கறிகளுக்கு திறந்தவெளி சாகுபடி, மண் அரிப்பை கட்டுப்படுத்துவதற்கான தொழில்நுட்பம், மண் வெப்பநிலை, மண்ணின் ஈரப்பதத்தை பாதுகாத்தல் உள்ளிட்ட இஸ்ரேல் தொழில்நுட்பங்களை திண்டுக்கல் சிறப்பு மையம் பயன்படுத்துகிறது. விவசாயிகள் தரமான காய்கறி செடிகளுக்கான நாற்றுகளை இங்கு பார்வையிடலாம்.
மனித வள மேம்பாட்டு அமைச்சகம்
“இந்திய மொழிகளின் மேம்பாடு” குறித்த இணைய கருத்தரங்கம்
மத்திய சிவில் விமான போக்குவரத்து துறை அமைச்சர் திரு. ஹர்தீப் சிங் பூரி மக்களவையில் எழுத்துபூர்வமாக தாக்கல் செய்த பதிலில் கூறியதாவது:
கொவிட் தொற்றுக்கு மத்தியில் விமான போக்குவரத்து துறையை மீட்க பல நடவடிக்கைகளை விமான போக்குவரத்து துறை அமைச்சகம் மேற்கொண்டது.
கொவிட் தொற்று காரணமாக உள்நாட்டு விமான போக்குவரத்து படிப்படியாக மீண்டும் தொடங்கப்பட்டது. ஆரம்பத்தில் 33% விமான போக்குவரத்துக்கு அனுமதி வழங்கப்பட்டன. கடந்த ஜூன் மாதம் 45% விமான போக்குவரத்துக்கு அனுமதிக்கப்பட்டது. செப்டம்பரில் 60% விமான போக்குவரத்துக்கு அனுமதிக்கப்பட்டது.
கொவிட் தொற்று காரணமாக வழக்கமான சர்வதேச விமான போக்குவரத்து நிறுத்தப்பட்டதால் ஆப்கானிஸ்தான், பஹ்ரைன், கனடா, பிரான்ஸ், ஜெர்மனி, கத்தார், மாலத்தீவு, ஐக்கிய அரபு எமிரேட்ஸ், இங்கிலாந்து மற்றும் அமெரிக்கா ஆகிய நாடுகளுடன் விமான போக்குவரத்தை தொடங்க தற்காலிக ஏற்பாடுகள் செய்யப்பட்டன. இதன் மூலம் இந்த ஒப்பந்தங்களை செய்து கொண்ட இரு நாடுகளும் பயன் அடைய முடிந்தது.
வந்தே பாரத் மற்றும் சிறப்பு ஏற்பாடுகள் மூலம் பயணிகள் அழைத்து வரப்பட்டபோது, அவர்களுக்கான தனிமைப்படுத்தல் வசதிகளை மாநில அரசுகள் செய்து கொடுத்தன.
தற்போதுள்ள மற்றும் புதிய விமான நிலையங்களில் தனியார் துறை முதலீடு ஊக்குவிக்கப்பட்டது.
சர்வதேச சரக்கு போக்குவரத்தில், இந்திய விமான நிறுவனங்களின் பங்கு ஊக்குவிக்கப்படுகிறது.
இந்தியாவில் உள்ள அனைத்து விமான நிறுவனங்களின் சிறப்பு பாதுகாப்பு நடவடிக்கைகளை சிவில் போக்குவரத்து துறை இயக்குனரகம் மேற்கொண்டது.
(Visitor Counter : 124
தொலைதொடர்பு மற்றும் தகவல் தொழில்நுட்ப அமைச்சகம்
‘‘டிராய் சட்டத்தின் 25 ஆண்டுகள்’’குறித்த கருத்தரங்கு: மத்திய அமைச்சர் திரு அஸ்வினி வைஷ்ணவ் தொடங்கி வைத்தார்
‘‘இந்தியத் தொலைதொடர்பு ஒழுங்குமுறை ஆணையச்  சட்டத்தின் 25 ஆண்டுகள் என்ற கருத்தரங்கை தொலைதொடர்பு பிரச்னைகள் தீர்வு மற்றும் மேல்முறையீட்டுத் தீர்ப்பாயம்  இன்று நடத்தியது. இதை மத்திய தகவல் தொடர்பு, மின்னணுவியல் மற்றும் தகவல் தொழில்நுட்பத்துறை அமைச்சர் திரு அஸ்வினி வைஷ்ணவ் தொடங்கி வைத்தார். இந்தியாவில் தொலைத் தொடர்பு முறையை ஒழுங்குபடுத்த, டிராய் சட்டம் கடந்த 1997ம் ஆண்டு இயற்றப்பட்டது. இது தொலை தொடர்புத் துறை சம்பந்தப்பட்டவர்களிடையே பிரச்னைகளுக்குத் தீர்வு காணும் வழிமுறையை வழங்குகிறது. டிராய் இடமிருந்து பிரச்னைக்குரிய வழக்குசம்பந்தமான செயல்பாடுகளை எடுத்துக்கொள்ள, இது கடந்த 2000 ஆண்டு திருத்தப்பட்டு தொலைத் தொடர்பு பிரச்னைகள் தீர்வு மற்றும் மேல்முறையீட்டுத் தீர்ப்பாயம் ஏற்படுத்தப்பட்டது.
இந்தக் கருத்தரங்கை நடத்துவதற்காகத் தொலைத் தொடர்பு பிரச்னைகள் தீர்வு மற்றும் மேல்முறையீட்டுத் தீர்ப்பாயத்தை மத்திய அமைச்சர் அஸ்வினி வைஷ்ணவ் பாராட்டினார். இந்நிகழ்ச்சியில் அவர் பேசியதாவது:
அழியாத மற்றும் முற்றிலும் மீண்டும் பயன்படுத்தக்கூடிய அலைக்கற்றைதான் தொலை தொடர்புத் துறையின் தனித்துவமான பண்பு. இது தவிர அதிக மூலதனம், தொழில்நுட்ப மாற்றங்களுக்கு ஏற்ற வகை, பாதுகாப்பு முக்கியத்துவம் போன்றவை இதர தனித்தவமான பண்புகளாக உள்ளன. கோவிட் தொற்று சூழலுக்குப்பின் டிஜிட்டல் தொழில்நுட்பம் மிக மிக்கியமானதாக மாறியுள்ளது. அதனால் அதற்கு ஏற்றவகையில் கொள்கைகள் உருவாக்கப்படுகின்றன.
மத்திய அரசின் முடிவுகளுக்கு பின்னால் அந்தியோதயா மற்றும் ஒருங்கிணைந்த வளர்ச்சி என்ற தத்துவம் உள்ளது. இந்த சிந்தனையுடன்தான், நாட்டின் டிஜிட்டல் இடைவெளியை குறைக்க மத்திய அரசு விரும்பகிறது. இரண்டாவது மிகப் பெரிய தத்துவமான ‘தற்சார்பு இந்தியா,’ அரசின் யுக்தி மற்றும் அணுகுமுறையைக் காட்டுகிறது. 4ஜி தொழில்நுட்பம், இந்திய நிபுணர்களால் மிகக் குறைந்த செலவில் உருவாக்கப்பட்டது. 5-ஜி தொழில்நுட்பத்திலும் இந்திய நிறுவனங்கள் மற்றும் விஞ்ஞானிகளின் பங்கு முக்கியமானது. அதே நேரத்தில் 6ஜி தொழில்நுட்பத்துக்கான பணிகளையும் நாம் தொடங்கியுள்ளோம். 6ஜி தொழில்நுட்பத்தில் நம்மால் முன்னேறி ஒட்டுமொத்த உலகுக்கும் வழிகாட்ட முடியும். தொலைத் தொடர்புத் துறையை, விரைவான வளர்ச்சியுள்ள துறையாக மாற்ற வழக்கறிஞர்கள், நீதித்துறை, தொழில்துறை, ஊடகத்துறையை சேர்ந்தவர்கள் தங்கள் ஆலோசனைகளை வழங்க வேண்டும்.
இவ்வாறு மத்திய அமைச்சர் திரு அஸ்வினி வைஷ்ணவ் கூறினார்.
நீதித்துறையிலும், தொலைத் தொடர்புத் துறையின் வளர்ச்சியிலும் ஒரே நேரத்தில் பணியாற்றிய தனது அனுபவத்தை நீதிபதி இந்திரா பானர்ஜி பகிர்ந்து கொண்டார். கடந்த 1994ம் ஆண்டு கொண்டுவரப்பட்ட தேசிய தொலைத் தொடர்புக் கொள்கை, தொலைத் தொடர்புத் துறையில் தனியார் நிறுவனங்கள் நுழைய அனுமதித்ததாகவும் அவர் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleseDetail.aspx?PRID=1805534
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
குடியரசு தலைவர் மாளிகை, வடக்கு மற்றும் தெற்கு பிளாக் கட்டிடங்களில் ஒளிரும் புதிய முகப்பு விளக்கு முறை அமல்
வீட்டு வசதி மற்றும் நகர்ப்புற வளர்ச்சி அமைச்சகத்தின் மத்திய பொதுப்பணித்துறை, சர்வதேச முக்கியத்துவம் வாய்ந்த பாரம்பரிய நினைவுச் சின்னங்களான குடியரசுத் தலைவர் மாளிகை, வடக்கு மற்றும் தெற்கு பிளாக் கட்டிடங்களில் புதிய முகப்பு விளக்கு முறையை இந்த ஆண்டு அறிமுகப்படுத்தி உள்ளது. புதிய எல்.இ.டி விளக்குகளுடன் ஒப்பிடுகையில், இந்தக் கட்டிடங்களில் அமைக்கப்பட்டிருந்த .எல்.எஸ், உலோக ஹெலைட், சோடியம் ஆவி போன்ற பழைய வகை முகப்பு விளக்குகளில் ஒளி உமிழும் திறன் குறைவாக இருந்ததால், புதிய விறக்குகள் பொருத்தப்பட்டுள்ளன. குடியரசு தலைவர் மாளிகையில் இந்தப் புதிய விளக்குகள் பொருத்தப்பட்டு , மேதகு குடியரசு தலைவரால் ஜனவரி 19-ம் தேதி தொடங்கி வைக்கப்பட்டது.
எல்.இ.டி விளக்குகளின் எரிதிறன் சுமார் ஒரு லட்சம் மணி நேரமாகும். ஆனால், பழைய விளக்குகளின் எரிதிறன் 10 ஆயிரம் மணி நேரமாகும். புதிய விளக்கு முறை கணினி கட்டுப்பாட்டுடன் இணைக்கப்பட்டுள்ளது. இணைப்புகளை எளிதில் இனம் காணும் வகையில், பல வண்ணத்தில் உள்ள கேபிள்கள் பயன்படுத்தப்பட்டுள்ளன. அவை தானியங்கி தொழில்நுட்பம் மூலம் இயக்கப்படுவதால், இணைப்புகளை எளிதில் பொருத்தவும், பராமரிக்கவும் முடிகிறது. மேலும், விளக்குகளின் ஒளியைக் கூட்டிக், குறைக்கும் வசதி, அவற்றை அணைத்து, எரியவைக்கும் சுவிட்ச் வசதி ஆகியவை ஈதர்நெட் எனப்படும் தூயவெளி வலை கட்டுப்பாட்டில் இயங்குகின்றன. இந்த விளக்குகளின் அமைப்பு பல வண்ண ஒளியை உமிழும் தன்மை கொண்டது. குடியரசு தலைவர் மாளிகை, வடக்கு மற்றும் தெற்கு பிளாக் கட்டிங்களின் கட்டுமாணக் கலைத்திறனை, அயகிய தோற்றத்தை வெளிப்படுத்தும் வகையில், குவிமாடங்கள், சாளரங்கள், விதானங்கள், முகப்புகள் ஆகியவற்றை இந்த வண்ண விளக்குகள் அலங்கரிக்கின்றன. இந்த விளக்குகள் அமைப்பு மின் ஒளிர் திறனை அதிகரிப்பதுடன், செலவையும் வெகுவாக குறைத்து, மதிப்பையும் கூட்டியுள்ளது.
(Visitor Counter : 156
உள்துறை அமைச்சகம்
பத்ம விருதுகளுக்கு 1,200 விண்ணப்பங்கள் செப்டம்பர் 15 வரை அவகாசம்
2019ம் ஆண்டுக்கான பத்ம விருதுகள் பெறுவதற்கு ஆன்லைன் மூலமாக விண்ணப்பிக்கவும் பரிந்துரை செய்யவும் செப்டம்பர் 15ம் தேதி கடைசி நாளாகும். பத்ம விருதுகள் வரும் ஆண்டின் குடியரசு தினமான 26.1.2019 அன்று அறிவிக்கப்படும். அதற்கு 2018 மே 1ம் தேதி வரையில் மொத்தம் 1,654 பேர் பதிவு செய்துள்ளனர்.
பாரத ரத்னா, பத்ம விபூஷண் விருதுகளுக்காக மத்திய அமைச்சர்கள், மத்திய அரசுத் துறையினர், மாநில அரசு, யூனியன் பிரதேச அரசுகள், மிகச் சிறந்த நிறுவனங்கள் மற்றும் இதர வழிகள் மூலமாகப் பரிந்துரைகள் வரவேற்கப்படுகின்றன.
மத்திய உள்துறை அமைச்சகம் 2018, ஏப்ரல் 25ம் தேதி வெளியிட்ட மேற்கண்ட அமைப்புகளுக்கு அனுப்பியுள்ள குறிப்பில், பத்ம விருதுகளைப் பெறுவதற்குத் தகுதியான, சாதனை புரிந்த திறமையாளர்களை ஒருமித்த வகையில் அடையாளம் கண்டு உரிய வகையில் பரிந்துரை செய்யும்படி கேட்டுக் கொண்டுள்ளது.
பத்ம விருதுகளுக்கான பரிந்துரைகள் www.padmaawards.gov.in என்ற இணையதளம் மூலமாகவே பெறப்படும்.
மேலும் விவரங்களுக்கு, மத்திய உள்துறை அமைச்சகத்தின் www.mha.nic.in என்ற இணையதளத்தில் சென்று, விருதுகள் மற்றும் பதக்கங்கள்  என்ற பிரிவில் அறிந்து கொள்ளலாம். இத்தகைய விருதுகளைப் பெறுவதற்கான விதிமுறைகள், வழிகாட்டுதல்களை அறிந்துகொள்ள இணையதளம்: http://padmaawards.gov.in/SelectionGuidelines.aspx.